– Калі мы падышлі да Одэра, на другім беразе знаходзілася моцная варожая групоўка, – удакладняе Іван Скіба. – Ноччу нашы войскі пачалі фарсіраваць раку. Па-грузіўшыся на плыты і лодкі, мы сталі перапраўляцца. Раптам начное неба асвяцілі нямецкія ракеты. Вораг адкрыў моцны агонь у наш бок. Ад снарадаў і куль гінулі салдаты, танулі пашкоджаныя лодкі, плыты з баявой тэхнікай і людзьмі… Вада была чырвоная ад крыві. Тыя, каму ўдалося пераправіцца, замацаваліся на невялікім плацдарме і ўступілі ў бой. Адборныя нямецкія часці пры падтрымцы танкаў і іншай бронетэхнікі неаднаразова атакавалі нашы пазіцыі. За дзень баёў загінулі сотні баявых сяброў.